|  |  |
| --- | --- |
| Adresseinformasjon fylles inn ved ekspedering. Se mottakerliste nedenfor. |  |
|  |
|  |  |

# Høringsbrev — forslag til endring i tollforskriften § 5-2-10 om medbrakt proviant i luftfartøy fra utlandet

1. ***Innledning***

Tolletaten sender med dette på høring forslag til endring i forskrift 17. desember 2008 nr. 1502 til lov om toll og vareførsel (tollforskriften) § 5-2-10 om medbrakt proviant i luftfartøy fra utlandet.

Endringen klargjør at luftfartøy ikke kan gå i hhv. kombinert innen- og utenriks fart med rett til tollfritak for forbruk og salg av proviant om bord i fartøyet. Klargjøringen er i samsvar med forvaltningspraksis og de hensyn som gjør seg gjeldende på området. Endringen er også forutsatt i nytt regelverk på toll- og vareførselsområdet, jf. Innst. 173 L (2021–2022).

1. ***Gjeldende rett***

Hovedregelen for medbrakt proviant i skipsfartøy og luftfartøy fra utlandet følger av tolloven § 5-2 første ledd bokstav a som lyder: *«Toll skal ikke svares for proviant og forbruksvare som medbringes og forbrukes eller selges om bord i fartøy eller luftfartøy under reise til og fra tollområdet og under opphold der*.»

Tollfritaket gjelder for transportmiddel i ervervsmessig virksomhet, og opphører fra den tid transportmiddelet går over i innenriks trafikk eller blir værende i tollområdet over lengre tid, jf. tolloven § 5-2 annet ledd og tollforskriften § 5-2-1 fjerde ledd bokstav a. Det er lang og fast forvaltningspraksis for at bestemmelsen forstås slik at når et fartøy tar opp gods eller passasjerer som reiser fra A til B innenfor tollområdet (dvs. ikke til eller fra tollområdet/utlandet), så anses fartøyet å gå over i innenriks fart.

Nærmere bestemmelser om vilkår for og omfang av tollfritaket for skipsfartøy, herunder om tillatt kvantum proviant dersom skipsfartøyet forblir i tollområdet, og nødvendige kontrollbestemmelser fremgår av tollforskriften §§ 5-2-1 til 5-2-4. Etter tollforskriften § 5-2-10 slik den lyder i dag skal §§ 5-2-1 til 5-2-4 om tollfri innførsel av proviant til skipsfartøy gjelde tilsvarende for luftfartøy.

1. ***Unntak for skipsfartøy***

Tollforskriften § 5-2-1 fjerde ledd annet avsnitt åpner for at skipsfartøy på nærmere vilkår kan gå i kombinert innen- og utenriks fart med tollfritak for forbruk og salg av proviant om bord i fartøyet. Unntaket for skipsfartøy ble iverksatt fra 1. januar 2016 etter [høring](https://www.toll.no/no/verktoy/regelverk/horinger/avsluttede-horinger/endring-av-tollforskriften-vedrorende-provianteringsregler---horing/). I høringen ble det bl.a. vist til at det var ønskelig å: *«legge til rette for at mer gods transporteres til sjøs. Det vil gi både trafikksikkerhets- og miljøgevinst, ved at betydelig færre tunge kjøretøy kjører på norske veier.»*

Tolldirektoratet viser til at unntaket er forutsatt avgrenset til skipsfartøy, jf. § 5-2-1 fjerde ledd annet avsnitt. Utvidelse av unntaket til andre transportmidler, herunder luftfartøy er hverken vurdert eller foreslått tidligere. Unntaket for skipsfartøy er ment å være snevert, forutsetter en søknadsbehandling hos Tolletaten og har per dags dato aldri vært praktisert for luftfartøy.

Direktoratet foreslår derfor å klargjøre i forskriften § 5-2-10 at unntaket ikke gjelder tilsvarende for luftfartøy.

1. ***Forslag til endring av tollforskriften § 5-2-10***

§ 5-2-10. skal lyde:

*Proviant i luftfartøy*

§ 5-2-1 til § 5-2-4 om tollfri innførsel av proviant til fartøy gjelder tilsvarende for luftfartøy. *§ 5-2-1 fjerde ledd annet avsnitt gjelder ikke tilsvarende for luftfartøy.*

1. ***Avsluttende merknader***

Denne høringen er også tilgjengelig på tolletatens nettsider <https://www.toll.no/no/verktoy/regelverk/horinger/pagaende/>.

Høringsuttalelser sendes på e-post til [post@toll.no](mailto:post@toll.no).

Høringsfristen settes til 6 uker. Siste frist for høringsuttalelser er dermed 20. mai 2022. Vi ber om at referanse 21/23452 benyttes i emnefeltet.

Med hilsen

Aud Børset

avdelingsdirektør Else Øglænd Høstmark Løve

seniorrådgiver

Dokumentet er elektronisk godkjent.

**Mottaker(e):**

Arbeids- og inkluderingsdepartementet  
Barne- og familiedepartementet  
Coop Norge SA  
Finans Norge  
Finanstilsynet  
Hovedorganisasjonen Virke  
Kunnskapsdepartementet  
Kystrederiene  
Norges Fiskarlag  
Norsk Bonde- og Småbrukarlag  
SKATTEETATEN  
STATNETT SF  
NÆRINGS- OG FISKERIDEPARTEMENTET  
DATATILSYNET  
NHO MAT OG DRIKKE  
NORGES BONDELAG  
ØKOKRIM  
DIREKTORATET FOR FORVALTNING OG ØKONOMISTYRING  
POLITIDIREKTORATET  
NHO LOGISTIKK OG TRANSPORT  
STATKRAFT AS  
KOMMUNAL- OG DISTRIKTSDEPARTEMENTET  
KRIPOS  
UTENRIKSDEPARTEMENTET  
KULTUR- OG LIKESTILLINGSDEPARTEMENTET  
LANDBRUKS- OG MATDEPARTEMENTET  
STATISTISK SENTRALBYRÅ  
JUSTIS- OG BEREDSKAPSDEPARTEMENTET  
DFØ  
NHO SERVICE OG HANDEL  
SIVILOMBUDET STORTINGETS OMBUD FOR KONTROLL MED FORVALTNINGEN  
OLJE- OG ENERGIDEPARTEMENTET  
HELSE- OG OMSORGSDEPARTEMENTET  
INNOVASJON NORGE  
SAMFERDSELSDEPARTEMENTET  
FORSVARSDEPARTEMENTET

**Mottaker(e):**

Arbeids- og inkluderingsdepartementet  
Barne- og familiedepartementet  
Coop Norge SA  
Finans Norge  
Finanstilsynet  
Hovedorganisasjonen Virke  
Kunnskapsdepartementet  
Kystrederiene  
Norges Fiskarlag  
Norsk Bonde- og Småbrukarlag  
SKATTEETATEN  
STATNETT SF  
NÆRINGS- OG FISKERIDEPARTEMENTET  
DATATILSYNET  
NHO MAT OG DRIKKE  
NORGES BONDELAG  
ØKOKRIM  
DIREKTORATET FOR FORVALTNING OG ØKONOMISTYRING  
POLITIDIREKTORATET  
NHO LOGISTIKK OG TRANSPORT  
STATKRAFT AS  
KOMMUNAL- OG DISTRIKTSDEPARTEMENTET  
KRIPOS  
UTENRIKSDEPARTEMENTET  
KULTUR- OG LIKESTILLINGSDEPARTEMENTET  
LANDBRUKS- OG MATDEPARTEMENTET  
STATISTISK SENTRALBYRÅ  
JUSTIS- OG BEREDSKAPSDEPARTEMENTET  
DFØ  
NHO SERVICE OG HANDEL  
SIVILOMBUDET STORTINGETS OMBUD FOR KONTROLL MED FORVALTNINGEN  
OLJE- OG ENERGIDEPARTEMENTET  
HELSE- OG OMSORGSDEPARTEMENTET  
INNOVASJON NORGE  
SAMFERDSELSDEPARTEMENTET  
FORSVARSDEPARTEMENTET